Els problemes de son de les mares amb nadons menors d'un any poden ser deguts a la pròpia cura, especialment quan els nadons estan adquirint les rutines de son.Hem de pensar que els nadons menors d'un any, encara que ja hagin après a dormir sols i hagin adquirit una rutina de son (a partir dels 6 mesos), poden tenir una regressió entre els 8 i 12 mesos. Es pot donar certa pèrdua de la seva rutina de son degut a estressors durant el dia, com poden ser la introducció de nous aliments o quan comencen a caminar.El que podem fer les mares i els pares és:Augmentar l'activitat diürna i deixar-los explorar l'ambient durant el dia. Adaptar l'espai on dormen els petits, amb seguretat, perquè no necessitin contínuament la nostra ajuda. No eliminar cap migdiada, encara en necessita. Oferir i acomodar l'ambient perquè descansi durant el dia és crucial per enfocar bé la nit. Si es desperta a la nit i comença a parlar o caminar, no s’ha d’intervenir, cal deixar un temps prudencial abans d’anar-hi per evitar que relacioni el fet de cridar-nos amb una resposta per part nostra. Si tot i així continua reclamant-nos, hi anirem per si realment necessita alguna cosa. Intenteu no introduir nous o antics elements de suport. Heu de tenir molta paciència i empatia, doneu-li suport, però procurant que acabi d'adormir-se per si mateix si ja ha estat capaç de fer-ho anteriorment.